Nigel Murray

Nigel Murray (født 22. mai 1964 i Royal Leamington Spa i Warwickshire) er en engelsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Murray har cerebral parese, bruker rullestol, og begynte med boccia tidlig på 1990-tallet.IPC - Nigel Murray, besøkt 6. november 2012. Han debuterte internasjonalt i 1999, og har deltatt i alle fire paralympiske sommerleker fra 2000 til 2012. Han er engelsk mester tolv ganger, og britisk mester syv ganger.GB Boccia Federation - BC2 Nigel Murray , besøkt 6. november 2012. 

 Karriere 
18 måneder etter at han begynte med boccia deltok han ved Paralympiske sommerleker 2000 i Sydney, der han fikk én gullmedalje. Individuelt vant han klassen BC2, etter å ha slått sørkoreanske Jin Woo Lee 5-2 i finalen. Han vant alle sine kamper.IPC - Sydney 2000 Paralympic Games - Boccia - Mixed Individual BC2, besøkt 6. november 2012. Året etter fikk han sølv individuelt ved EM i boccia, som ble arrangert i Tsjekkia.

Ved VM i boccia 2002 i Portugal vant han to gullmedaljer, både individuelt og i lagkonkurransen. Han fikk ingen medaljer ved Paralympiske sommerleker 2004, men i 2005 var han med på det britiske laget som fikk sølv i EM i Portugal. Individuelt kom han på 4.-plass. Ved VM i Brasil i 2006 fikk britene bronse i lagkonkurransen, mens Murray kom på 9.-plass individuelt.CPISRA - World ranking list of BC1 - Wednesday, Nov 19 2008  , besøkt 4. november 2012. I 2007 fikk Murray bronse individuelt og gull i lagkonkurransen ved World Cup i Vancouver. 

I 2008 deltok han ved sine tredje paralympiske sommerleker. Her fikk han sølv individuelt, etter finaletap 3-5 mot 22 år gamle Hoi Ying Karen Kwok fra Hongkong. Murray ledet her 3-0 etter første omgang, men tapte likevel finalen.CCTV International - Boccia player Kwok wins first gold for Chinese Hong Kong, besøkt 7. november 2012. I lagkonkurransen fikk Storbritannia gull, etter seier 8-4 mot Portugal i finalen. I tillegg til Murray deltok Dan Bentley, Zoe Robinson og David Smith på laget. 

Ved EM i boccia 2009 fikk han to medaljer. Individuelt gikk han ut av gruppespillet med 4 seire på 4 kamper, og en samlet score på 57-2. Hans første tap kom i semifinalen, der han tapte 0-4 mot spanske Manuel Martin, men han vant deretter bronsefinalen 7-3 mot Pedro Silva.CPISRA - Boccia European Championships 2009 - Regional Championships  , besøkt 7. november 2012. I lagkonkurransen fikk Storbritannia sølv, bak Portugal. 

Han fikk sølv individuelt ved i VM i boccia 2010. Han slo europamester Manuel Ángel Martín i kvartfinalen, og Tomas Kral i semifinalen, men tapte 2-5 for kinesiske Zhiqiang Yan i finalen.More than the games - Three silvers for Great Britain at Boccia World Championships , besøkt 7. november 2012. Året etter fikk han to medaljer ved World Cup i Belfast. Individuelt fikk han sølv, bak portugusiske Abilio Valente, og i lagkonkurransen fikk Storbritannia bronse.Boccia NSW - CPISRA Boccia World Cup 2011 , besøkt 7. november 2012.

Han fikk bronse i lagkonkurransen ved London Boccia Invitational 2012, og gull individduelt. Ved Paralympiske sommerleker 2012 i London var han med på Storbritannias lag som fikk bronse i klassen BC1-2, her spilte Murray sammen Dan Bentley, Zoe Robinson og David Smith. Storbritannia slo her Portugal 7-5 i bronsefinalen. Individuelt ble han slått ut i kvartfinalen, der han tapte 1-3 for Zhong Kai.

 Referanser 

 Eksterne lenker 
 Profil hos IPC 
 GB Boccia - BC2 Nigel Murray
 British Paralympic Association - Nigel Murray
 Paralympians Club - Nigel Murray
 London 2012 - Nigel Murray
 London 2012 - Athletics - Boccia (resultater PL 2012)

Kategori:Britiske bocciaspillere
Kategori:Britiske handikappidrettsutøvere
Kategori:Paralympiske mestere for Storbritannia
Kategori:Britiske mestere
Kategori:Verdensmestere
Kategori:Deltakere for Storbritannia under Paralympiske sommerleker 2012
Kategori:Deltakere for Storbritannia under Paralympiske sommerleker 2008
Kategori:Deltakere for Storbritannia under Paralympiske sommerleker 2004
Kategori:Deltakere for Storbritannia under Paralympiske sommerleker 2000
Kategori:Personer fra Leamington Spa
Kategori:Fødsler i 1964